Erialaseminari eesmärk ja korraldus

Seminari eesmärk
Anda kaasüliõpilastele ammendav ja adekvaatne ülevaade seminari ettekandja – magistrandi –  poolt käsitletava magistritöö teema/probleemi:
-	olemusest,
-	aktuaalsusest tänapäeval (sh rakendustest momendil ja rakendusvõimalustest tulevikus),
-	käsitlustest ajaloolises perspektiivis,
-	põhilistest momendi uurimis/diskussiooniküsimustest,
-	alastest kompetentsikeskustest ja olulistest persoonidest,
-	kohta käivatest olulisematest teabeallikatest (veebilehed, portaalid, ajakirjad, raamatud, konverentsid, koolitused jmt) ja regulatsioonidest (sh standardid),
-	(juhul kui relevantne) käsitlemise spetsiifilisest riist- ja/või tarkvarast,
-	käsitlemise kavadest magistritöö kirjutamisel. 
Magistrant seminariks ettevalmistamisel:
1.	Valmistab ette seminari konspekti (mahuga vähemalt 10 000 tähemärki) ning arutab selle  ning seminariettekande korralduse oma juhendajaga läbi.
2.	Saadab seminari konspekti hiljemalt seminarile eelneval kolmapäeval informaatika instituudi direktori abile Heli Tohverile (heli@tlu.ee). Konspekt pannakse üles seminari veebilehele. Konspekt peab muuhulgas andma magistrantidele vajalikud kontaktid, võimaldamaks neil tulevikus vajadusel ise antud teema/probleemi käsitlemise arengut jälgida.
3.	Valmistab ette kaasüliõpilastele:
•	lahendamiseks 2-3 ülesannet,
•	arutamiseks 2-3 diskuteeritavat probleemi,
•	1-2 mittetriviaalset ettepanekut, kuidas nemad (või osa neist) saaks seminaris saadud teadmisi oma vajadusteks rakendada.
Seminari korraldus
1.	Seminari pikkus on 60 minutit ning selle viib täies ulatuses läbi seminari ette valmistanud magistrant.
2.	Seminaril osaleb (auditooriumi poolel) kas magistrandi juhendaja, õppekava juht või viimase poolt nimetatud õppejõud.
3.	Seminari ülesehitus (teema/probleemi käsitlus ettekandja poolt, ülesannete lahendamine, probleemide diskuteerimine) toimub vastavalt ettekandja paremale äranägemisele. 
4.	Seminar peab kaasüliõpilastele olema informatiivne ja huvitav.
Seminari arvestus
1.	Seminari arvestuse saamiseks peab üliõpilane esitama oma seminari konspekti ja kaasüliõpilaste seminariettekannete lühianalüüsid (vähemalt 75% ettekannetest omal valikul, igaühe pikkus vähemalt 2000 tähemärki), milles oleks muuhulgas käsitletud järgmised teemad:
•	Seminariteema aktuaalsus, 
•	Hinnang seminari läbiviimise metoodilisele tasemele,
•	Hinnang seminaril saadud uue teadmise mahule,
•	Seminaril saadud uue teadmise rakendamisvõimaluste analüüs oma igapäevases töös.
2.	Seminari arvestab magistritöö juhendaja või seminaril osalenud õppejõud.